turjo4nis/wikipedia-bn-dump-20250701 huggingface dataset:
সাধু যোহন লিখিত সুসমাচার

সাধু যোহন লিখিত সুসমাচার () হল চতুর্থ প্রামাণ্য সুসমাচার। এই সুসমাচারটির লেখকের নাম অপ্রকাশিত; যদিও এটির ঐতিহ্যগত সূত্র হিসাবে যিশুর এক অজ্ঞাতনামা ""প্রিয় শিষ্য"কে চিহ্নিত করা হয়। এটির রচনাশৈলী ও বিষয়বস্তুর সঙ্গে তিনটি যোহনীয় পত্রের ঘনিষ্ঠ সম্পর্ক বিদ্যমান। যোহন লিখিত সুসমাচার, উল্লিখিত তিনটি পত্র ও প্রকাশিত বাক্য – এই পুস্তক পাঁচটি কোনও একজন মাত্র লেখকের রচনা না হলেও অধিকাংশ গবেষকই এগুলিকে এককভাবে যোহনীয় সাহিত্য সংগ্রহ হিসাবে বর্ণনা করেন।

এই সুসমাচারে নিবদ্ধ ধর্মোপদেশগুলি এটির রচনার সমসাময়িক যুগের চার্চ-সিনাগগ বিতর্ক-সংক্রান্ত বিষয়গুলির প্রেক্ষিতে গুরুত্ববহ ছিল বলে মনে হয়। যোহন লিখিত সুসমাচারে লক্ষণীয় বিষয় এই যে, এই পুস্তকে উল্লিখিত খ্রিস্টান সম্প্রদায় স্বীয় সংজ্ঞা প্রদানের ক্ষেত্রে একটি বৃহত্তর খ্রিস্টীয় সম্প্রদায়ের অংশ হিসাবে নিজেদের চিহ্নিত করার তুলনায় ইহুদি সম্পদায়ের সঙ্গে তাদের পার্থক্য নিরুপণে বিশেষ গুরুত্ব আরোপ করেছে। খ্রিস্টধর্মের সূত্রপাত যদিও ইহুদি ধর্মের মধ্যেই একটি আন্দোলন হিসাবে, তবু ক্রমে ক্রমে দুই ধর্মের পারস্পরিক বিরোধিতার ফলে এটি ইহুদি ধর্ম থেকে বিচ্ছিন্ন হয়ে যায়।

রচনা ও প্রেক্ষাপট

যোহনীয় সাহিত্য
যোহন লিখিত সুসমাচার, তিনটি যোহনীয় পত্র ও প্রকাশিত বাক্যের মধ্যে কিছু লক্ষণীয় সাদৃশ্য রয়েছে। এই সাদৃশ্য অবশ্য সুসমাচারটির সঙ্গে প্রকাশিত বাক্যের যতটা, তার থেকে অনেক বেশি সুসমাচার ও পত্র তিনটির (বিশেষত সুসমাচার ও প্রথম পত্রে) মধ্যে। তাই একক লেখকের রচনা না হলেও এই পাঁচটিকে যোহনীয় সাহিত্যের একক সমাহৃতি হিসাবে ধরা হয়।

বর্গ

তথ্যসূত্র

টীকা

পাদটীকা

গ্রন্থপঞ্জি

বহিঃসংযোগ
Online translations of the Gospel of John:

১ম শতাব্দীর খ্রিস্টীয় ধর্মগ্রন্থ
২য় শতাব্দীর খ্রিস্টীয় ধর্মগ্রন্থ
 
ক্যাথারবাদ
যোহনীয় সাহিত্য
যোহন
কইন গ্রিক ভাষায় লিখিত গ্রন্থ
অজ্ঞাতনামা লেখকের গ্রন্থ
নতুন নিয়মের বই
কোইন গ্রিক পাঠ্যবই
অনিশ্চিত লেখকের কাজ
প্রথম মেরি (ইংল্যান্ড)

রানি প্রথম মেরি (১৮ ফেব্রুয়ারি ১৫১৬ - ১৭ নভেম্বর ১৫৫৮), (মেরি টিউডর নামেও পরিচিত) ১৫৫৩ সালের জুলাই থেকে মৃত্যুর আগ পর্যন্ত ইংল্যান্ড এবং আয়ারল্যান্ডের রানি হিসেবে দায়িত্ব পালন করেন। তিনি সবচেয়ে বেশি আলোচিত তার পিতা অষ্টম হেনরির রাজত্বকালে শুরু হওয়া ইংল্যান্ডের ধর্ম সংস্কার আন্দোলনকে পরাভূত করার জন্য নানাবিধ আগ্রাসী পদক্ষেপ গ্রহণ করার কারণে। ইংল্যান্ড এবং আয়ারল্যান্ডে রোমান ক্যাথলিকিজমের পুনঃপ্রতিষ্ঠা ঘটানোর বাসনায় তিনি অসংখ্য প্রটেস্ট্যান্ট খ্রিস্টানকে মৃত্যুদণ্ড প্রদান করেন। তাই প্রটেস্ট্যান্ট প্রতিদ্বন্দ্বীরা নিন্দার্থে তার নামকরণ করেন "ব্লাডি মেরি"।

প্রথম স্ত্রীর ক্যাথরিন অফ আরাগনের গর্ভে জন্ম নেওয়া রাজা অষ্টম হেনরির বেঁচে থাকা একমাত্র প্রাপ্তবয়স্ক সন্তান মেরি। তার কনিষ্ঠ সৎ-ভাই ষষ্ঠ এডওয়ার্ড (হেনরি এবং জেন সিমুরের পুত্র) ১৫৪৭ সালে নয় বছর বয়সে পিতার স্থলাভিষিক্ত হন। ১৫৫৩ সালে এডওয়ার্ড মারাত্মক অসুস্থ হয়ে পড়ার পর মেরিকে উত্তরসূরির তালিকা থেকে সরিয়ে দেওয়ার চেষ্টা করেছিলেন। তিনি সঠিকভাবেই ধারণা করেছিলেন, মেরি চলমান ধর্ম সংস্কার আন্দোলনকে ধ্বংস করে দেবেন। এডওয়ার্ডের মৃত্যু হলে শীর্ষস্থানীয় রাজনীতিবিদেরা লেডি জেন গ্রেকে রানি হিসেবে ঘোষণা করেন। মেরি এ পরিস্থিতিতে দ্রুত পূর্ব আঙ্গলিয়ায় একটি যোদ্ধাবাহিনী প্রস্তুত করে জেনকে বহিষ্কার করেন এবং শেষ পর্যন্ত তার শিরোশ্ছেদ করা হয়। ঐতিহাসিকভাবে বিতর্কিত লেডি জেন এবং সম্রাজ্ঞী মাতিলদা-এর শাসনামলকে বাদ দিলে মেরিই ছিলেন ইংল্যান্ডের প্রথম রানি শাসক। ১৫৫৪ সালে মেরি দ্বিতীয় ফিলিপকে বিয়ে করেন। ১৫৫৬ সালে স্পেনের রাজা হিসেবে ফিলিপের অভিষেক হলে মেরি হন স্পেনের রাজরানি।

মেরি তার পাঁচ বছর মেয়াদি শাসনকালে ২৮০ জনেরও বেশি প্রটেস্ট্যান্ট ধর্মাবলম্বীদের পুড়িয়ে মেরেছিলেন যা কুখ্যাত হয়ে আছে মেরীয় নিপীড়ন হিসেবে। ১৫৫৮ সালে মেরির মৃত্যুর পরে, তার ছোট বোন হেনরি এবং অ্যান বোলেনের কন্যা প্রথম এলিজাবেথ রাণী হিসেবে অভিষিক্ত হন এবং তার ৪৫ বছরব্যাপি শাসনামলের শুরুতেই রোমান ক্যাথলিকিজমের পুনঃপ্রতিষ্ঠার সমাপ্তি নিশ্চিত করেন।

তথ্যসূত্র 

গ্রিনিচের ব্যক্তি
ইংরেজ রোমান ক্যাথলিক
ওয়েলশ বংশোদ্ভূত ইংরেজ ব্যক্তি
১৫৫৮-এ মৃত্যু
১৫১৬-এ জন্ম
অবচিত চিত্র সিনট্যাক্স ব্যবহার করা পাতা
১৬শ শতাব্দীর ইংরেজ নারী
ইংল্যান্ডে ক্যান্সারে মৃত্যু
ওয়েস্টমিনস্টার অ্যাবিতে সমাধিস্থ
১৬শ শতাব্দীর রাজত্বকারী রানী
১৬শ শতাব্দীর ইংরেজ রাজশাসক
আব্দুস সালাম খান

আবদুস সালাম খান (১৯০৬ - ২৯ ফেব্রুয়ারি ১৯৭২) ছিলেন বাংলাদেশ আওয়ামী লীগের রাজনীতিবিদ এবং পূর্ব পাকিস্তান বঙ্গ আই পরিষদের সদস্য। তিনি পূর্ব পাকিস্তানে ১৯৬৯ সালের অভ্যুত্থানে জড়িত ও আগরতলা ষড়যন্ত্র মামলার প্রধান প্রতিরক্ষা আইনজীবী হিসেবে পরিচিত

প্রথম জীবন 
সালাম ১৯০৬ সালে পূর্ব বাংলা ব্রিটিশ ভারতের ফরিদপুরে জন্মগ্রহণ করেন । ১৯২৯ সালে তিনি কলকাতা প্রেসিডেন্সি কলেজ থেকে ইংরেজিতে স্নাতকোত্তর শেষ করেন । তিনি ১৯৩১ সালে ঢাকা বিশ্ববিদ্যালয় থেকে রাষ্ট্রবিজ্ঞান এবং আইন বিষয়ে স্নাতক পড়াশোনা শেষ করেন

পেশা 
আইনজীবী হিসাবে সালাম খান তার পেশাগত জীবন শুরু করেছিলেন। তিনি মুসলিম লীগ দিয়ে এবং পাকিস্তান আন্দোলনে সক্রিয় অংশ নিয়ে রাজনৈতিক জীবন শুরু করেছিলেন। মতবিরোধের কারণে তিনি মুসলিম লীগ থেকে পদত্যাগ করেছিলেন। ১৯৪৯ সালে তিনি আওয়ামী মুসলিম লীগে যোগদান করেন এবং লীগের কার্যনির্বাহী কমিটিতে নির্বাচিত হন। ১৯৫৩ থেকে ১৯৫৫ সাল পর্যন্ত তিনি আওয়ামী মুসলিম লীগের সহ-সভাপতি ছিলেন। ১৯৫৪ সালে তিনি যুক্তফ্রন্ট থেকে পূর্ববঙ্গ প্রাদেশিক পরিষদে নির্বাচিত হন। 

১৯৫৫ সালে খানকে গণপূর্ত ও যোগাযোগের প্রাদেশিক মন্ত্রী করা হয়। তার আমলে কেন্দ্রীয় শহীদ মিনারের ভিত্তিপ্রস্তর স্থাপন করা হয়েছিল। তিনি আওয়ামী মুসলিম লীগ আওয়ামী লীগের নামকরণের বিরোধিতা করেছিলেন। তিনি তার নিজস্ব দল গঠন করেন, যা আওয়ামী মুসলিম লীগ নামটি ধরে রেখেছে। তিনি ১৯৫৫ থেকে ১৯৫৮ সাল পর্যন্ত নতুন আওয়ামী মুসলিম লীগের সভাপতি ছিলেন। ১৯৫৬ সালের ১১ জুলাই তিনি মন্ত্রিসভা থেকে পদত্যাগ করেন। ১৯৬০ সালে তাকে নির্বাচনী সংস্থা অযোগ্যতা আদেশের অধীনে পাকিস্তানের নির্বাচনে অংশ নিতে নিষেধ করা হয়েছিল। 

১৯৬৪ সালে পার্টি পুনরুদ্ধারের পর সালাম খানকে আওয়ামী লীগের কেন্দ্রীয় কার্যনির্বাহী কমিটির সদস্য করা হয়। ১৯৬৬ সালের ১৯ মার্চ তিনি ঢাকার ইডেন হোটেলে আওয়ামী লীগের কাউন্সিল সভার উদ্বোধন করেন। সভায় শেখ মুজিবুর রহমানের ছয় দফা আন্দোলনে রূপান্তরিত হয়। ১৯৬৬ সালে তিনি ঢাকা হাইকোর্ট আইনজীবী সমিতির সভাপতি নির্বাচিত হন। ১৯৬৭ সালে তিনি পাকিস্তান গণতান্ত্রিক আন্দোলনে অংশ নিয়েছিলেন। তিনি ১৯৬৮ সালে আগরতলা ষড়যন্ত্র মামলার প্রধান প্রতিরক্ষা আইনজীবী ছিলেন। তিনি পূর্ব পাকিস্তানে ১৯৬৯ সালের অভ্যুত্থানে জড়িত ছিলেন। ১৬৬৯ সালে তিনি নুরুল আমিনের পাকিস্তান ডেমোক্র্যাটিক পার্টিতে যোগ দেন। তিনি দলটির প্রাদেশিক ইউনিটের সভাপতি নির্বাচিত।

মৃত্যু 
সালান ১৯৭২ সালের ২৯ ফেব্রুয়ারি মারা যান।

তথ্যসূত্র 

পাকিস্তান জাতীয় পরিষদ সদস্য ১৯৫৫-১৯৫৮
বাংলাদেশ আওয়ামী লীগের রাজনীতিবিদ
১৯৭২-এ মৃত্যু
১৯০৬-এ জন্ম
ফরিদপুর জেলার ব্যক্তি
প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
বদরুদ্দোজা আহমেদ সুজা

বদরুদ্দোজা আহমেদ সুজা  বাংলাদেশের একজন রাজনিতিবিদ। তিনি সুনামগঞ্জ-১ থেকে জাতীয় পার্টির হয়ে ১৯৮৮ সালে চতুর্থ জাতীয় সংসদ সদস্য নির্বাচিত হয়েছিলেন।

প্রারম্ভিক জীবন 
বদরুদ্দোজা আহমেদ সুজা  সিলেট বিভাগের সুনামগঞ্জ জেলায় জন্মগ্রহণ করেন। তার পিতা সুনামগঞ্জের বিশিষ্ট রাজনীতিবিদ তৎকালীন পাকিস্তান জাতীয় পরিষদের পার্লামেন্টারি সেক্রেটারি আবদুল খালেক।

রাজনৈতিক জীবন 
বদরুদ্দোজা আহমেদ সুজা বাংলাদেশ মুসলিম লীগের সভাপতি। তিনি সুনামগঞ্জ-১ থেকে জাতীয় পার্টির হয়ে ১৯৮৮ সালে চতুর্থ জাতীয় সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় সংসদ নির্বাচনে ন্যাশনাল ডেমোক্রেটিক পার্টির হয়ে, ২০০১ সালে অষ্টম জাতীয় সংসদ নির্বাচনে জাতীয় পার্টি (মঞ্জু) হয়ে ও ২০১৮ সালে বাংলাদেশ মুসলিম লীগের হয়ে নির্বাচনে অংশগ্রহণ করে পরাজিত হন।

আরও দেখুন 
 চতুর্থ জাতীয় সংসদ সদস্যদের তালিকা
 সুনামগঞ্জ-১
 চতুর্থ জাতীয় সংসদ নির্বাচন, ১৯৮৮

তথ্যসূত্র 

সিলেট বিভাগের ব্যক্তি
বাংলাদেশ মুসলিম লীগের রাজনীতিবিদ
জাতীয় পার্টির সাবেক রাজনীতিবিদ
সুনামগঞ্জ জেলার রাজনীতিবিদ
জাতীয় পার্টির রাজনীতিবিদ
সুনামগঞ্জ জেলার ব্যক্তি
চতুর্থ জাতীয় সংসদ সদস্য
শিরীন আহমেদ

শিরীন আহমেদ হলেন একজন বাংলাদেশি রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। চাকরি জীবনে তিনি জীবন বীমা করপোরেশনের একজন সরকারি কর্মকর্তা ছিলেন। তিনি একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করছেন।

রাজনৈতিক জীবন 
তিনি বাংলাদেশ আওয়ামীলীগ-এর রাজনীতিতে সক্রিয়ভাবে আংশগ্রহণ করছেন আর বর্তমানে তিনি তার প্রয়াত স্বামী বজলুর রহমান কর্তৃক প্রতিষ্ঠিত বঙ্গবন্ধু সৈনিক লীগ নামক দলটির নেতৃত্ব দিচ্ছেন। তিনি বিজ্ঞান ও প্রযুক্তি বিষয়ক মন্ত্রণালয়ের স্থায়ী কমিটির একজন সদস্যা তিনি। মহিলা ও শিশু বিষয়ক মন্ত্রণালয়ের পলিসি লিডারশিপ অ্যান্ড অ্যাডভোকেসি ইউনিট প্রজ্ঞাপনে 'নারী উন্নয়ন উন্নয়ন ও বাস্তবায়ন কমিটি'র ৫০ সদস্যের অন্যতম তিনি।

তথ্যসূত্র

বাংলাদেশ আওয়ামী লীগের রাজনীতিবিদ
ঢাকা জেলার রাজনীতিবিদ
একাদশ জাতীয় সংসদ সদস্য
রাজনীতিতে বাংলাদেশী নারী
জীবিত ব্যক্তি
ঢাকা জেলার ব্যক্তি
জাতীয় সংসদের মহিলা সদস্য
১৯৫৬-এ জন্ম
২১শ শতাব্দীর বাংলাদেশী নারী রাজনীতিবিদ
খান বাহাদুর জিয়াউল হক

খান বাহাদুর মোহাম্মদ জিয়াউল হক (১৮৯৫-১৯৫৮) যিনি খান বাহাদুর মাওলানা জিয়াউল হক নামেও পরিচিত। শিক্ষাবিদ, কলকাতা মাদ্রাসা-ই-আলিয়ার অধ্যক্ষ এবং ঢাকার মাদ্রাসা-ই-আলিয়ার প্রথম অধ্যক্ষ ছিলেন।

জন্ম ও প্রাথমিক জীবন 
খান বাহাদুর মাওলানা জিয়াউল হক ১৮৯৫ সালে চট্টগ্রামের সন্দ্বীপের মুহাম্মদপুর গ্রামে জন্মগ্রহণ করেন। তার পিতা মোহাম্মদ আমানত আলী।   ১৯১৩ সালে চাহারাম কেন্দ্রীয় পরীক্ষায় প্রথম বিভাগ পয়ে সরকারি টেলেন্টপুল বৃত্তি লাভ করেন। ১৯১৭ সালে  তিনি চট্টগ্রাম নগরের মিউনিসিপাল স্কুল থেকে এন্ট্রান্স এবং চট্টগ্রাম কলেজ থেকে  ১৯২১ সালে বিএ পাস করেন।  ১৯২৩ সালে তিনি কলকাতা বিশ্ববিদ্যালয় থেকে আরবিতে এবং ১৯২৪ সালে এম.এ ডিগ্রি লাভ করেন ফার্সিতে ।

কর্মজীবন 
খান বাহাদুর মাওলানা জিয়াউল হক ১৯২৪ সালে ঢাকা বিশ্ববিদ্যালয়ে আরবি ও ফার্সি বিভাগ খোলার পর তিনি ওই বিভাগের প্রথম অধ্যাপক নিযুক্ত হন। ১৯২৬ সালে তিনি ফেনী সরকারি কলেজ এবং ১৯২৭ সালে কলকাতার প্রেসিডেন্সি কলেজে আরবি ও ফার্সির অধ্যাপক ছিলেন। ১৯৩০ সালে রাজশাহী মাদ্রাসা, ১৯৪১ সালে হুগলি ইসলামিক ইন্টারমিডিয়েট কলেজ এবং ১৯৪৩ সালে কলকাতা মাদ্রাসা-ই-আলিয়ার অধ্যক্ষ ছিলেন। ১৯৪৭ সালে তার নেতৃত্বেই কলকাতা মাদ্রাসা-ই-আলিয়া ভাগ হয় এবং মাদ্রাসাটি ঢাকার সাবেক ইসলামিক ইন্টারমিডিয়েট কলেজে (বর্তমান কবি নজরুল সরকারি কলেজ) স্থানান্তর করা হয়। তার সময়ে মাদ্রাসায় ইলমে কেরাত ও তাজবিদ বিভাগের প্রবর্তন করা হয়। মোহাম্মদ জিয়াউল হক পূর্ব বাংলা সরকারের মাদ্রাসা শিক্ষা বোর্ডের রেজিস্ট্রার, বেঙ্গল মাদ্রাসা বোর্ডের সহ-সভাপতি, কলকাতা বিশ্ববিদ্যালয়ের সিনেট সদস্য, ঢাকা বিশ্ববিদ্যালয়ের এক্সিকিউটিভ কাউন্সিল ও একাডেমিক কমিটির সদস্য, এশিয়াটিক সোসাইটির সদস্য, শিক্ষা সংক্রান্ত মওলা কমিটি ও খোদাবখস কমিটি এবং মুয়াজ্জম কমিটির সদস্য ছিলেন। ব্রিটিশ সরকার ১৯৩৪ সালে শিক্ষাক্ষেত্রে বিশেষ অবদানের জন্য তাকে ‘খান বাহাদুর’ উপাধিতে ভূষিত করে। তিনি ১৯৫৪ সালে চাকরি থেকে অবসর গ্রহণ করেন। ১৯৫৬ সালে ঢাকায় প্রতিষ্ঠা করেন পুস্তক প্রকাশনা প্রতিষ্ঠান মাওলা ব্রাদার্স।

মৃত্যু 
১৫ এপ্রিল ১৯৫৮ সালে ঢাকায় তিনি মৃত্যুবরণ করেন।

প্রকাশিত গ্রন্থ 

 হেদায়অতুন নাহু (আরবি ব্যাকরণ গ্রন্থ)
 রহিতরিকাল প্রসাদ
 আল-মুকতাতফ

আরও দেখুন 

 সরকারি মাদ্রাসা-ই-আলিয়া, ঢাকা

তথ্যসূত্র 

১৮৯৫-এ জন্ম
১৯৫৮-এ মৃত্যু
চট্টগ্রাম জেলার ইসলামি ব্যক্তিত্ব
চট্টগ্রাম জেলার ব্যক্তি
কলকাতা বিশ্ববিদ্যালয়ের প্রাক্তন শিক্ষার্থী
কলকাতা বিশ্ববিদ্যালয়ের শিক্ষক
ঢাকা বিশ্ববিদ্যালয়ের শিক্ষক
মাদ্রাসা-ই আলিয়া, কলকাতার শিক্ষক
মাদ্রাসা-ই আলিয়া, কলকাতার অধ্যক্ষ
সরকারি মাদ্রাসা-ই-আলিয়া, ঢাকার অধ্যক্ষ
সরকারি মাদ্রাসা-ই-আলিয়া, ঢাকার শিক্ষক
চট্টগ্রাম কলেজের প্রাক্তন শিক্ষার্থী
রাজশাহী মাদ্রাসা
যোগাযোগ ভিত্তিক ট্রেন নিয়ন্ত্রণ

যোগাযোগ ভিত্তিক ট্রেন নিয়ন্ত্রণ (সিবিটিসি) একটি রেল সংকেত ব্যবস্থা, যা ট্র্যাফিক এবং ট্র্যাক সরঞ্জামগুলির মধ্যে ট্র্যাফিক পরিচালনা এবং অবকাঠামো নিয়ন্ত্রণের জন্য টেলিযোগাযোগ ব্যবহার করে। সিবিটিসি সিস্টেমগুলির মাধ্যমে, ট্রেনের সঠিক অবস্থানটি সনাতন সিগন্যালিং সিস্টেমগুলির চেয়ে বেশি সঠিকভাবে জানা যায়। এর ফলে রেলওয়ে ট্র্যাফিক নিয়ন্ত্রণের আরও কার্যকর এবং নিরাপদ উপায়ে ফলাফল হয়। সুরক্ষা বজায় রাখতে বা এমনকি উন্নতি করার সময় মেট্রোগুলি (এবং অন্যান্য রেলওয়ে সিস্টেমগুলি) হেডওয়ে উন্নত করতে সক্ষম হয়।

তথ্যসূত্র

বহিঃসংযোগ

 Argenia Railway Technologies SafeNet CBTC
 Thales SelTrac(R) CBTC
 Metro Rail Communication Network Simulation

রেলওয়ে সংকেত ব্লক ব্যবস্থা
ট্রেন সুরক্ষা ব্যবস্থা
দূর তথ্যপ্রেরণ বিজ্ঞান
ডুমুরিয়া থানা

বাংলাদেশ খুলনা বিভাগে ডুমুরিয়া উপজেলায় আওতাধীনে ডুমুরিয়া থানা অবস্থিত এবং থানায় ১৪ টি ইউনিয়ন প্রশাসনিক এলাকা রয়েছে।

ভৌগোলিক অবস্থান
ডুমুরিয়ায়  অবস্থিত। এখানে ১৪টি প্রশাসনিক এলাকা রয়েছে।

জনসংখ্যার উপাত্ত 
২০১৯ সালের আদামশুমারি অনুযায়ী মোট জনসংখ্যা ৩,০৫,৬৭৫।

আরও দেখুন 
 খুলনা জেলা;
 খুলনা বিভাগ;
 বাংলাদেশের উপজেলাসমূহ।

তথ্যসূত্র

খুলনা জেলার থানা
বাদল ভট্টাচার্য

বাদল ভট্টাচার্য একজন ভারতীয় রাজনীতিবিদ ছিলেন। তিনি ১৯৯৯ সাল থেকে ২০০১ সাল পর্যন্ত পশ্চিমবঙ্গ বিধানসভায়  অশোকনগর বিধানসভা কেন্দ্রের বিধায়ক হিসেবে দায়িত্ব পালন করেছিলেন। তিনি পশ্চিমবঙ্গ বিধানসভায় ভারতীয় জনতা পার্টির প্রথম বিধায়ক ছিলেন। তিনি ২০১৫ সালের ১ নভেম্বর ৭০ বছর বয়সে মৃত্যুবরণ করেন।

তথ্যসূত্র

ভারতীয় জনতা পার্টির রাজনীতিবিদ
২০১৫-এ মৃত্যু
পশ্চিমবঙ্গের রাজনীতিবিদ
পশ্চিমবঙ্গের ভারতীয় জনতা পার্টির রাজনীতিবিদ
পশ্চিমবঙ্গ বিধানসভার সদস্য ১৯৯৬-২০০১
বাংলাদেশী মহিলা টুয়েন্টি২০ আন্তর্জাতিক ক্রিকেটারদের তালিকা

এটি হচ্ছে বাংলাদেশ মহিলা টুয়েন্টি২০ আন্তর্জাতিক ক্রিকেটাদের তালিকা বিশেষ। ২০১২ সালের মার্চে দলটি গঠনের পর থেকে এখন পর্যন্ত মহিলাদের টুয়েন্টি২০ আন্তর্জাতিক খেলায়  প্রমিলা ক্রিকেটার বাংলাদেশ জাতীয় মহিলা ক্রিকেট দলের প্রতিনিধিত্ব করেছে। একটি টুয়েন্টি২০ আন্তর্জাতিক ক্রিকেট খেলা মুলত দুটি দেশের প্রতিনিধিত্বকারী দলের মধ্যে হয়ে থাকে, যাদের প্রত্যেকের আন্তর্জাতিক ক্রিকেট কাউন্সিল (আইসিসি) কর্তৃক নির্ধারিত টুয়েন্টি২০ আন্তর্জাতিক দলীয় মানদন্ডের মার্যাদা থাকতে হয়। টুয়েন্টি২০ আন্তর্জাতিক খেলাটি হয়ে থাকে টুয়েন্টি২০ ক্রিকেট এর নিয়মানুসারে। এই তালিকায় যেসকল খেলোয়াড় একটি হলেও টি২০আই খেলেছে তাদেরকেও অন্তর্ভুক্ত করা হয়েছে এবং তালিকাটি সাজানো হয়েছে তাদের অভিষেকের ক্রম অনুসারে। যদি কোন খেলায় একের অধিক খেলোয়াড় অভিষেক করে থাকে তাহলে তাদেরকে নামের বর্ণানুসারে সাজানো হয়েছে।

সহায়ক শব্দ

খেলোয়াড়দের তালিকা
পরিসংখ্যানটি ২৩ আগস্ট ২০১৯ পর্যন্ত হালনাগাদকৃত।

আরো দেখুন
 বাংলাদেশী টুয়েন্টি২০ আন্তর্জাতিক ক্রিকেটারদের তালিকা
 বাংলাদেশী একদিনের আন্তর্জাতিক ক্রিকেটারদের তালিকা

তথ্যসূত্র

বহিঃসংযোগ
 Cricinfo

বাংলাদেশের মহিলা টুয়েন্টি২০ আন্তর্জাতিক ক্রিকেটার
বাংলাদেশী ক্রিকেটারদের তালিকা
মহিলা টুয়েন্টি২০ আন্তর্জাতিক ক্রিকেটারদের তালিকা
বিজয়চন্দ্র মজুমদার

বিজয়চন্দ্র মজুমদার (২৭ শে অক্টোবর ১৮৬১ — ৩০ শে ডিসেম্বর ১৯৪২) একজন বাঙালি কবি, ভাষাতত্ত্ববিদ প্রত্নতাত্ত্বিক ও গবেষক। তিনি সর্বপ্রথম চর্যাপদের ভাষা নিয়ে আলোচনা করেন।

জন্ম ও শিক্ষা জীবন - 
বিজয়চন্দ্র মজুমদার ২৭ শে অক্টোবর, ১৮৬১ খ্রি. বাংলাদেশের ফরিদপুরের খানাকুলে জন্ম গ্রহণ করেন।  পিতার নাম হরচন্দ্র মজুমদার।  হুগলি ব্রাঞ্চ স্কুল থেকে প্রবেশিকা, কলকাতার মেট্রোপলিটন কলেজ থেকে বি এ (১৮৮৫) এবং  ১৮৯৫ খি. বি এল পরীক্ষায় উত্তীর্ণ হন । সাহিত্য ইতিহাস বিজ্ঞান ও আইনের উপর তার সমান দখল ছিল।

কর্মজীবন 
কর্মজীবন শুরু করেন বামড়া ফিউডেটরি স্টেটের রাজপুত্রের প্রাইভেট টিউটর (১৮৮৫) হিসাবে। পরবর্তীকালে উক্ত স্টেটের কাউন্সিলের প্রেসিডেন্ট হন। চল্লিশ বৎসরকাল তিনি সোনপুর রাজ্যের আইন-উপদেষ্টার কাজ করেন। পুরী জেলা স্কুলের শিক্ষক (১৮৮৭), সম্বলপুর জেলা স্কুলের প্রধান শিক্ষক (১৮৯১) এবং পরবর্তীকালে সম্বলপুর ও কলকাতা হাইকোর্টে আইন ব্যবসায় রত থাকেন। সংস্কৃত, পালি, প্রাকৃত ভাষায় সমান দক্ষতা অর্জন করে ছিলেন। ভারতীয় ঐতিহ্য সম্বন্ধে বক্তৃতা দিতে তিনি আমন্ত্রিত হয়ে ১৯০৮ খ্রি. লন্ডনের মহাধর্ম সম্মেলনে যোগ দেন। অতিরিক্ত পড়াশোনার জন্য ১৯১৪ খ্রিষ্টাব্দে তিনি অন্ধ হয়ে যান। ১৯১৮ খ্রিষ্টাব্দে তিনি কলকাতা বিশ্ববিদ্যালয়ে অধ্যাপকরূপে যোগদান করেন। জীবনের শেষভাগে দৃষ্টিশক্তিহীনতা তার জ্ঞান পিপাসা বিন্দুমাত্র কমাতে পারে নি। এই সময়ের মধ্যেই তিনি তার বিখ্যাত ' ওড়িশা ইন মেকিং' গ্রন্থটি প্রধানত বিভিন্ন অনুশাসন লিপি থেকে তথ্য সংগ্রহ করে রচনা করেন (১৯২৫)। অনুশাসন ফলকের উপর হাত বুলিয়ে তিনি তার পাঠোদ্ধার করতে পারতেন। তার স্মৃতিশক্তিও ছিল অসাধারণ। অন্ধ হয়েও তিনি যে অক্লান্ত ও অবিশ্রান্তভাবে সাহিত্য ইতিহাস বিজ্ঞান সম্পর্কে গবেষণা করতে পেরেছেন, অসাধারণ স্মৃতিশক্তি তার প্রধান কারণ। ফাল্গুন ১৩২৮ ব. প্রকাশিত বঙ্গবাণী পত্রিকার সম্পাদনা তিনি ও দীনেশচন্দ্র সেন যৌথভাবে নিষ্পন্ন করতেন। বঙ্গবাণী শেষের চার বছর তিনি একাই সম্পাদকের দায়িত্ব পালন করেছেন। এছাড়া 'শারদীয়া বাংলা'(১৩৩৯), 'বার্ষিক শিশুসাথী'(১৩৩৫) সম্পাদনা করেছেন।

সাহিত্যকর্ম 
তার রচিত কাব্যগ্রন্থ:  ফুলশর (১৮৯১),  যজ্ঞ ও ভস্ম (১৯৯৮) কবিতা, যুগপূজা, পঞ্চকমালা, হেঁয়ালি, ভারতবর্ষের ইতিহাস (১৯১৫), প্রাচীন সভ্যতা (১৯১৫) এলিমেন্টস অব সোস্যাল অ্যানথ্রোপলজি, অ্যাবরিজিয়নস অব হাইল্যান্ড অব সেন্ট্রাল ইণ্ডিয়া, হিস্ট্রি অব দ্য বেঙ্গলী ল্যাঙ্গুয়েজ প্রভৃতি। থেরীগাথা ও গীতগোবিন্দ যথাক্রমে পালি ও সংস্কৃত থেকে বাংলায় অনুদিত গ্রন্থ।

মৃত্যু 
৩০ শে ডিসেম্বর ১৯৪২ খ্রিষ্টাব্দে বিজয়চন্দ্র প্রয়াত হন ।

তথ্যসূত্র 

১৮৬১-এ জন্ম
১৯৪২-এ মৃত্যু
বাঙালি কবি
বাঙালি গবেষক
বাঙালি লেখক
২০শ শতাব্দীর ভারতীয় ভাষাবিজ্ঞানী
এলেফথেরিওস ভেনিজেলোস

এলিথেরিয়াস কিরিয়াকু ভেনিজেলোস (২৩ আগস্ট ১৮৬৪- ১৮ মার্চ ১৯৩৬) তার পুরো নাম ইলেফথেরিয়াস ক্রিয়াকুউ ভেনিজেলোস। তিনি ছিলেন গ্রিক আইনজীবী, আইনজ্ঞ, রাজনীতিবিদ ও ৯৩তম প্রধানমন্ত্রী। গ্রিসের প্রসারণ এবং উদার-গণতান্ত্রিক নীতি প্রচারে অবদানের জন্য তিনি বিখ্যাত ছিলেন। লিবারেল পার্টির নেতা হিসাবে তিনি গ্রিসের প্রধানমন্ত্রী হিসাবে ৮বার নির্বাচিত হয়েছেন। ১৯১০ থেকে ১৯২০ পর্যন্ত এবং ১৯২৮ থেকে ১৯৩৩ সাল পর্যন্ত দায়িত্ব পালন করেছিলেন। গ্রিসের অভ্যন্তরীণ ও বাহ্যিক বিষয়ে ভেনিজেলোসের কৃতিত্ব জন্য তাকে " আধুনিক গ্রীস এর নির্মাতা" হিসাবে আখ্যা দেওয়া হয় এবং এখনও এটি "এথনার্ক" নামে বহুল পরিচিত।

আন্তর্জাতিক অঙ্গনে তার প্রথম প্রবেশটি ছিল ক্রিটান রাজ্যের স্বায়ত্তশাসনে তার গুরুত্বপূর্ণ ভূমিকার জন্য এবং পরবর্তীতে গ্রীসের সাথে ক্রিটের মিলনে। তারপর তিনি রাজনৈতিক অচলাবস্থার সমাধানের জন্য গ্রিসে আমন্ত্রিত হয়েছিলেন এবং দেশের প্রধানমন্ত্রী হয়েছিলেন। তিনি কেবল সাংবিধানিক এবং অর্থনৈতিক সংস্কারই শুরু করেন নি যা গ্রীক সমাজের আধুনিকায়নের ভিত্তি স্থাপন করেছিল, বরং ভবিষ্যত সংঘাতের প্রস্তুতিতে সেনাবাহিনী ও নৌবাহিনী উভয়ই পুনর্গঠিত করেছিলেন। ১৯২১-১৯১৩ সালের বলকান যুদ্ধের আগে ভেনিজেলোসের ভূমিকা গ্রীককে অটোমান সাম্রাজ্যের বিরুদ্ধে বলকান রাজ্যের একটি জোট বাল্কান লিগে প্রবেশ করতে সহায়তা করেছিল। তার কূটনৈতিক দক্ষতার মাধ্যমে গ্রীস ম্যাসেডোনিয়া, এপিরাস এবং বেশিরভাগ এজিয়ান দ্বীপপুঞ্জের মুক্তির সাথে সাথে অঞ্চল ও জনসংখ্যা দ্বিগুণ করেছেন।

প্রথম বিশ্বযুদ্ধে (১৯১৪-১৯১৮) তিনি গ্রিসকে মিত্রবাহিনীকে পাশে নিয়ে এসেছিলেন এবং গ্রীক সীমানা আরও প্রসারিত করেছিলেন। যাইহোক, তার মিত্র সমর্থিত বিদেশি নীতি তাকে গ্রিসের কনস্টান্টাইনের সাথে সরাসরি বিরোধ ডেকে এনেছিল, যার ফলে জাতীয় ধর্মবিরোধ হয়েছিল। রাজতন্ত্রবাদী এবং ভেনিজিলিস্টদের মধ্যে জনগণকে মেরুবাদিত করে তুলে ধরে এবং দুই গোষ্ঠীর মধ্যে ক্ষমতার লড়াইয়ে কয়েক দশক ধরে গ্রিসের রাজনৈতিক ও সামাজিক জীবনকে প্রভাবিত করেছিল। মিত্র জয়ের পরে বিশেষত আনাতোলিয়ায় মেগালি ধারণা উপলব্ধি করার সময়,ভেনিজেলোস নতুন অঞ্চলগুলি সুরক্ষা অর্জন করেছিল। তার সাফল্য সত্ত্বেও, তিনি ১৯২০ সালের সাধারণ নির্বাচনে পরাজিত হন, যা গ্রিক-তুর্কি যুদ্ধে (১৯১৯-১৯২২) শেষ পর্যন্ত গ্রীক পরাজয়ের জন্য অবদান রেখেছিল। ভেনিজেলোস, স্ব-আরোপিত নির্বাসনের মধ্য দিয়ে লসান চুক্তি স্বাক্ষরিত হয়েছিল এবং গ্রিস ও তুরস্কের মধ্যে পারস্পরিক জনগণের বিনিময়ের চুক্তি হয়েছিল।

তথ্যসূত্র 

১৮৬৪-এ জন্ম
১৯৩৬-এ মৃত্যু
অভ্যুত্থানে ক্ষমতা গ্রহণকারী নেতা
স্থায়ীভাবে অকার্যকর বহিঃসংযোগসহ নিবন্ধ
অকার্যকর বহিঃসংযোগ সহ সমস্ত নিবন্ধ
গ্রিক ভাষার লেখা থাকা নিবন্ধ
গ্রিসে সমাহিত
গ্রিক নির্বাসিত
বলকান যুদ্ধের গ্রিক ব্যক্তি
প্রথম বিশ্বযুদ্ধের গ্রিক ব্যক্তি
গ্রিসে উদারনীতি
গ্রিসে প্রজাতন্ত্রবাদ
গ্রিক কমিউনিস্ট বিরোধী
গ্রিক জাতীয়তাবাদী
গ্রিক বিপ্লবী
১৯শ শতাব্দীর গ্রিক আইনজীবী
হেলেনিক পার্লামেন্টের স্পিকার
গ্রিসের সামরিক বিষয়ক মন্ত্রী
গ্রিসের পররাষ্ট্রমন্ত্রী
লিবারেল পার্টি (গ্রিসের) রাজনীতিবিদ
২০শ শতাব্দীর গ্রিসের প্রধানমন্ত্রী
লেজিওঁ দনরের নাইট
ভ্লাদিস্লা গোমুলকা

ভ্লাদিস্লা গোমুলকা (৬ ফেব্রুয়ারি ১৯০৫ - ১ সেপ্টেম্বর ১৯৮২) একজন পোলিশ কমিউনিস্ট রাজনীতিবিদ ছিলেন। তিনি ১৯৪৮ সাল অবধি যুদ্ধ-পরবর্তী পোল্যান্ডের নেতা ছিলেন। তিনি একটি সমাজতন্ত্র পোলিশ উপায় খুঁজছেন তবে ১৯৬০ এর দশকে তিনি আরও কঠোর ও কর্তৃত্ববাদী হয়ে উঠেছিলেন - এই সিস্টেমকে অস্থিতিশীল করার ভয়ে তিনি পরিবর্তন আনার বা অনুমতি দেওয়ার দিকে ঝুঁকছিলেন না। ১৯৬০ এর দশকে তিনি ক্যাথলিক চার্চ এবং বুদ্ধিজীবীদের (বিশেষত লেজেক কোকাকোস্কি, যাকে প্রবাসে বাধ্য করা হয়েছিল) অত্যাচারকে সমর্থন করেছিলেন।

তথ্যসূত্র 

১৯০৫-এ জন্ম
১৯৮২-এ মৃত্যু
সাম্যবাদী শাসক
পোলীয় রাজনীতিবিদ
স্নায়ুযুদ্ধের ব্যক্তি
বুদ্ধিজীবী-বিরোধিতাবাদ
সোভিয়েত ইউনিয়নের সহযোগী
সোভিয়েত ইউনিয়নের কমিউনিস্ট পার্টির সদস্য
এডওয়ার্ড গিএরেক

এডওয়ার্ড গিএরেক(৬ জানুয়ারি ১৯১৩ - ২৯ জুলাই ২০০১) ছিলেন পোলিশ কমিউনিস্ট রাজনীতিবিদ। জেরেক ১৯৬০ সালে পোলিশ গণপ্রজাতন্ত্রী র রায় পোলিশ ইউনাইটেড ওয়ার্কার্স পার্টির পিজেপিআর এর প্রথম সচিব হিসাবে ভ্লাদিস্লা গোমুলকা কে প্রতিস্থাপন করেছেন। তিনি কমিউনিস্ট পোল্যান্ডকে পশ্চিমা প্রভাবের জন্য এবং বৈদেশিক উপর ভিত্তি করে তার অর্থনৈতিক নীতিগুলির জন্য খ্যাত, যা শেষ পর্যন্ত ব্যর্থ হয়েছিল। কমিউনিস্ট রাষ্ট্র এবং উদীয়মান সংহতি মুক্ত বাণিজ্য ইউনিয়ন শ্রমিকদের মধ্যে শ্রমিকদের ধর্মঘটের ফলে গ্ডেন্স্ক চুক্তি নেতৃত্বের পরে তাকে ক্ষমতা থেকে সরিয়ে দেওয়া হয়েছিল।

তথ্যসূত্র 

১৯১৩-এ জন্ম
২০০১-এ মৃত্যু
পোলীয় রাজনীতিবিদ
মায়াবতী (চলচ্চিত্র)

মায়াবতী হল ২০১৯ সালের একটি বাংলাদেশি চলচ্চিত্র। চলচ্চিত্রটিতে মুখ্য চরিত্রে অভিনয় করেছেন নুসরাত ইমরোজ তিশা ও ইয়াশ রোহান। চলচ্চিত্রটির কাহিনীকার,  চিত্রনাট্যকার ও পরিচালনা করেছেন অরুণ চৌধুরী। চিত্রগ্রহগণ করেছেন তানভীর আনজুম। চলচ্চিত্রটি প্রযোজনা করেছে আনোয়ার আজাদ ফিল্মস ও অনন্য সৃষ্টি ভিশন। এই চলচ্চিত্রের মাধ্যমে অভিনেত্রী নুসরাত ইমরোজ তিশা প্রথম কোনো চলচ্চিত্রের নাম ভূমিকায় অভিনয় করেছেন।

গল্পসুত্র 
২ ঘণ্টা ২০ মিনিট ব্যাপ্তির এ ছায়াছবির গল্পের মুখ্য বিষয় নারী পাচার। কাহিনিকার অরুন চৌধুরীর ভাষ্য অনুযায়ী গল্পের কেন্দ্রীয় চরিত্র মায়াকে ছোটবেলায় তার মায়ের কাছ থেকে চুরি করা হয়। পাচারকারীরা মায়াকে যৌনপল্লীতে বিক্রি করে। সেখানে মায়া খোদাবক্স নামক  একজন সংগীত গুরুর কাছে গান শেখে এবং সাথে থেকে গান করেন। মায়ার গানের প্রেমে পড়েন একজন ব্যারিস্টার। পরে ভয়ংকর খুনের ঘটনায় জড়িয়ে পড়ে মায়া। গল্প অন্যদিনকে মোড় নেয়।

অভিনয়ে
 নুসরাত ইমরোজ তিশা - মায়া বেগম
 ইয়াশ রোহান
 ফজলুর রহমান বাবু
 দিলারা জামান
 রাইসুল ইসলাম আসাদ
 মামুনুর রশীদ
 আফরোজা বানু
 ওয়াহিদা মল্লিক জলি
 অরুণা বিশ্বাস
 তানভীর হোসেন প্রবাল
 আগুন

নির্মাণ
২০১৮ সালের ১৫ ডিসেম্বর চলচ্চিত্রটির চিত্রগ্রহণ শুরু হয়। চলচ্চিত্রটির চিত্রগ্রহণ অনুষ্ঠিত হয় মানিকগঞ্জ, রাজবাড়ী, কালিয়াকৈর ও পুরান ঢাকায়। কাহিনীর বিশ্বাসযোগ্যতা ধরে রাখার নিমিত্তে দৌলতদিয়ার যৌনপল্লিতে শুটিং করা হয়েছে। ২০১৯ সালের ১৫ জানুয়ারি চলচ্চিত্রটির চিত্রগ্রহণ শেষ হয়।

বিপণন ও মুক্তি
২০১৯ সালের ১৭ জুন চলচ্চিত্রটি বিনা কর্তনে সেন্সর বোর্ড থেকে ছাড়পত্র লাভ করে। এরপর ২০১৯ সালের ২২ আগস্ট চলচ্চিত্রটির দেড় মিনিট ব্যাপ্তির টিজার মুক্তি পায়। চলচ্চিত্রটি জাজ মাল্টিমিডিয়ার পরিবেশনায় ২০১৯ সালের ১৩ সেপ্টেম্বর বাংলাদেশের ২২টি প্রেক্ষাগৃহে মুক্তি পায়। বহিঃবাংলাদেশের চলচ্চিত্রটি ২০১৯ সালের ২৭ অক্টোবর অস্ট্রেলিয়ার সিডনি ও মেলবোর্নে মুক্তি দেয়া হয়।

তথ্যসূত্র

বহিঃসংযোগ

 

বাংলা ভাষার চলচ্চিত্র
বাংলাদেশী চলচ্চিত্র
২০১৯-এর চলচ্চিত্র
২০১০-এর দশকের প্রণয়ধর্মী নাট্য চলচ্চিত্র
বাংলাদেশী প্রণয়ধর্মী নাট্য চলচ্চিত্র
জাজ মাল্টিমিডিয়া'র চলচ্চিত্র
অরুণ চৌধুরী পরিচালিত চলচ্চিত্র
মেকাপ (চলচ্চিত্র)

মেকাপ ২০২১ সালের একটি বাংলাদেশি চলচ্চিত্র যেটির গল্প ও চিত্রনাট্য লেখার পাশাপাশি পরিচালনা করেছেন অনন্য মামুন। সেলিব্রেটি প্রোডাকাশন্সের ব্যানারে প্রযোজনা করেছে করেছেন আজমাত রহমান। চলচ্চিত্রটি ২০২১ সালের ২১ মার্চ ওটিটি পরিষেবা আই থিয়েটারে   এবং ২০২৫ সালের ১০ই জানুয়ারি প্রেক্ষাগৃহে মুক্তি পায়।

এটি নিপা আহমেদ রেলি'র প্রথম অভিনীত ও সেলিব্রিটি প্রোডাকশন হাউস প্রযোজিত প্রথম চলচ্চিত্র। এটা অনন্য মামুন পরিচালিত ১১তম চলচ্চিত্র

পটভূমি 
চলচ্চিত্রের কলাকুশলীরা ক্যারিয়ারের স্বার্থে তারা তাদের ব্যক্তিগত জীবনকে প্রকাশ্যে আনেন না । শুধু ক্যারিয়ারের কথা ভেবে পারিবারিক জীবন আড়াল রাখেন। দিন শেষে মেকআপ তুলে সবাই  তাদের আপনজন ও নিজের ঠিকানায় ফিরে যান, যেখানে মেকআপের বদলে থাকে একজন সাধারণ মানুষ।

কুশীলব
 তারিক আনাম খান - শাহবাজ খান, একজন ষাটের দশকের চিত্রনায়ক 
 জিয়াউল রোশান - পাভেল 
 নিপা আহমেদ রিয়েলি
 পায়েল মুখার্জী
 বিশ্বনাথ মুখার্জী 
 সাইফ চন্দন
 কাজী উজ্জ্বল

নির্মাণ
চার কোটি বাজেটের এই চলচ্চিত্রটি ২০১৯ সালের ২ জুলাই সুনামগঞ্জে চলচ্চিত্রটির চিত্রগ্রহণ শুরু হয়। এরপর চলচ্চিত্রটির চিত্রগ্রহণ সম্পন্ন হয় মানিকগঞ্জ, ঢাকা ও ভারতের রামোজি ফিল্ম স্টুডিও ও কোলকাতায়। বাংলা ও হিন্দি ভাষায় এই চলচ্চিত্রের ডাবিং করা হয়। গানের চিত্র ধারণের দুবাই-এ ধারণের পরিকল্পনা করা হয়।

উৎপাদন পরবর্তী 
২০২১ সালের ১৫ ফেব্রুয়ারি চলচ্চিত্র শিল্পকে ‘নেতিবাচকভাবে উপস্থাপনের’ অভিযোগে বাংলাদেশ চলচ্চিত্র সেন্সর বোর্ড মেকাপ সিনেমাটি ‘প্রদর্শন অযোগ্য’ ঘোষণা করেছিল।

সঙ্গীত 
এই চলচ্চিত্রে চারটি গান রয়েছে। গানগুলো লিখেছেন জাহিদ আকবর, স্যাভি, লিংকন ও অনন্য মামুন। গানগুলোতে কণ্ঠ দিয়েছেন ইমরান, ন্যান্‌সি ও সিঁথি সাহা অবন্তি।

মুক্তি 
০৬ অক্টোবর, ২০১৯ তারিখে চলচ্চিত্রটির আনুষ্ঠানিক প্রচার শুরু হয়। প্রাথমিকভাবে অক্টোবর,২০১৯-এ মুক্তি দেয়ার পরিকল্পনা থাকলেও ১৫ নভেম্বর, ২০১৯ তারিখে প্রেক্ষাগৃহে মুক্তি পাশাপাশি ডিজিটাল প্লাটফর্মেও এই ছায়াছবির মুক্তি দেয়ার পরিকল্পনা করা হয়। ২১ মার্চ, ২০২১-এ চলচ্চিত্রটি ভিডিও চাহিদা সেবাপ্রদানকারি আই থিয়েটারে মুক্তি দেয়া হয়।

২০২৫ সালের ১০ জানুয়ারি বাংলাদেশের ২৩ টি প্রেক্ষাগৃহে মুক্তি পায়।

তথ্যসূত্র

বহিঃসংযোগ

 

২০২১-এর চলচ্চিত্র
বাংলা ভাষার চলচ্চিত্র
অনন্য মামুন পরিচালিত চলচ্চিত্র
আই থিয়েটারের মৌলিক চলচ্চিত্র
বাংলা ভাষার বাংলাদেশী চলচ্চিত্র
২০২০-এর দশকের বাংলা ভাষার চলচ্চিত্র
বাংলাদেশী নাট্য চলচ্চিত্র
চলচ্চিত্রনির্মাণ সম্পর্কে চলচ্চিত্র